#  **ΕΛΛΗΝΙΚΗ ΔΗΜΟΚΡΑΤΙΑ**

 **NOMOΣ ΒΟΙΩΤΙΑΣ**

##  ΔΗΜΟΣ ΛΕΒΑΔΕΩΝ

 **ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 12888**

 **Λιβαδειά 29 / 6/2023**

**ΑΠΟΣΠΑΣΜΑ**

Από το πρακτικό της αριθμ.2023-13ης Τακτικής Συνεδρίασης –

 του Δημοτικού Συμβουλίου Λεβαδέων

Αριθμός απόφασης  **137**

**ΘΕΜΑ : Έγκριση διακοπής λειτουργίας της Κατασκήνωσης στη θέση « Παλιομηλιά » Ελικώνα**

 Στη Λιβαδειά σήμερα την 28η Ιουνίου 2023, ημέρα Τετάρτη και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **12369/23-6-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 23 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  |  Μητάς Αλέξανδρος (αποχώρησε στο 9ο ΘΗΔ) | 2 | Γιαννακόπουλος Βρασίδας  |
|  | Δήμου Ιωάννης  | 3 | Νταντούμη Ιωάννα  |
|  | Αποστόλου Ιωάννης | 4 | Γαλανός Κων/νος  |
|  | Σάκκος Μάριος  | 5  | Τζουβάρας Νικόλαος |
|  | Καράβα Χρυσοβαλάντου Βασιλική (Βάλια)  | 6 | Γερονικολού Λαμπρινή  |
|  | Μερτζάνης Κων/νος  | 7 | Πλιακοστάμος Κων/νος |
|  | Σαγιάννης Μιχαήλ  | 8  | Σπυρόπουλος Δημοσθένης |
|  | Παπαϊωάννου Λουκάς (προσήλθε στο 10ο ΘΗΔ) |   |  |
|  | Πούλου Παναγιού (Γιώτα)   |  |  |
|  | Τόλιας Δημήτριος  |  |  |
|  | Καπλάνης Κων/νος  |  | Οι οποίοι δεν παρευρέθησαν |
|  | Φορτώσης Αθανάσιος (Απών στο 7-22 ΘΗΔ)   |  | αν και κλήθηκαν νόμιμα |
|  | Πούλος Ευάγγελος (προσήλθε στο 3ο ΘΗΔ) |  |  |
|  | Καράλης Χρήστος (Απών 3-22 ΘΗΔ)   |  |  |
|  | Κοτσικώνας Επαμεινώνδας (Απών στο 12-22 ΘΗΔ)   |  |  |
|  | Αρκουμάνης Πέτρος |  |  |
|  | Μπράλιος Νικόλαος (Απών 2-22 ΘΗΔ)   |  |  |
|  | Τσιφής Δημήτριος (Απών στο 11-22 ΘΗΔ)   |  |  |
|  | Καλέα Ανδρονίκη  |  |  |
|  | Αλεξίου Λουκάς (Απών στο 2-22 ΘΗΔ)   |  |  |
|  | Καραμάνης Δημήτριος (Απών από 7-18 ΘΗΔ) |  |  |
|  | Χέβα Αθανασία (Νάνσυ) (Απούσα 13-22 ΘΗΔ)   |  |  |
|  | Τουμαράς Βασίλειος (Απών στο 7-22 ΘΗΔ)   |  |  |
|  | Κατής Χαράλαμπος  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **12369/23-6-2023**   πρόσκληση της Προέδρου.

 Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 19*Ο* θέμα της ημερήσιας διάταξης η κ. Πρόεδρος έθεσε υπόψη των μελών του Δημοτικού Συμβουλίου το πρακτικό της έκτακτης συνεδρίασης της Επιτροπής που συστάθηκε με την 53/2023 (ΑΔΑ: ΨΤΤΚΩΛΗ-ΓΙΤ) απόφαση του Δημοτικού Συμβουλίου για την επεξεργασία των αιτήσεων καθώς για τον έλεγχο και την εποπτεία της δημοτικής κατασκήνωσης το οποίο έχει ως κατωτέρω:

 **ΕΚΤΑΚΤΗ ΣΥΝΕΔΡΙΑΣΗ**

**ΠΡΑΚΤΙΚΟ**

Στη Λιβαδειά σήμερα 21 Ιουνίου 2023, ημέρα Τετάρτη και ώρα 13.00 στο Δημοτικό Κατάστημα του Δήμου Λεβαδέων συνεδρίασε η επιτροπή που συστάθηκε με την 53/2023 απόφαση του Δημοτικού Συμβουλίου για την επεξεργασία των αιτήσεων καθώς για τον έλεγχο και την εποπτεία της δημοτικής κατασκήνωσης.

Παρόντες και τα πέντε (5) τακτικά μέλη της επιτροπής

**Παρόντες**

1. Ιωάννα Νταντούμη – Αντιδήμαρχος, Πρόεδρος
2. Σαγιάννης Μιχαήλ -Αντιδήμαρχος, τακτικό μέλος
3. Δήμου Ιωάννης, Αντιδήμαρχος ,τακτικό μέλος
4. ¨Τόλιας Δημήτριος, Δημοτικός Σύμβουλος ,τακτικό μέλος
5. Κατής Χαράλαμπος , Δημοτικός Σύμβουλος ,τακτικό μέλος

Παρών στην συνεδρίαση της Επιτροπής ήταν και ο Δήμαρχος Λεβαδέων κ. Ιωάννης Δ. Ταγκαλέγκας.

**Η επιτροπή συνεδριάζει με νόμιμη απαρτία.**

Ο Δήμαρχος κ. Ιωάννης Δ. Ταγκαλέγκας ενημέρωσε τα μέλη της επιτροπής αναφορικά με την αναζήτηση του απαιτούμενου προσωπικού για την λειτουργία της Κατασκήνωσης και ειδικότερα :

1) Ενός Νοσοκόμου ΤΕ με άδεια ασκήσεως επαγγέλματος

2) Ενός Κοινοτάρχη και

3) Ενός μάγειρα ΔΕ με τα τυπικά προσόντα της πρόσκλησης

Α) Εκδόθηκε η αρ. πρωτ. 9252/15.5.2023 Ανακοίνωση Δημάρχου Λεβαδέων ( ΑΔΑ 6Χ3ΘΩΛΗ-ΧΜΩ) για την πρόσληψη προσωπικού με σχέση εργασίας ιδιωτικού δικαίου ορισμένου χρόνου με προθεσμία υποβολής αιτήσεων από Δευτέρα 15-5-2023 έως Πέμπτη 25-5-2023. χωρίς να έχει υποβληθεί καμία αίτηση για τις ανωτέρω ειδικότητες.

Β) Με την αριθμ πρωτ.10271/26-5-2023 (ΑΔΑ :ΨΕ0ΛΩΛΗ-ΤΦΨ), εκδόθηκε παράταση της προθεσμίας υποβολής αιτήσεων συμμετοχής μέχρι την Τρίτη 6 Ιουνίου χωρίς να υπάρξει και πάλι καμία αίτηση

Γ) Τέλος με την αριθ.πρωτ.11144/7-6-2023 (ΑΔΑ 90ΥΦΩΛΗ-Ψ6Θ) εκδόθηκε εκ νέου παράταση της προθεσμίας υποβολής αιτήσεων συμμετοχής μέχρι την Τετάρτη 14 Ιουνίου και πάλι δεν υπήρξε καμία αίτηση ενδιαφερομένων

Παράλληλα με έγγραφό μας προς τον ΟΑΕΔ και την Πανελλήνια Ενωση Νοσηλευτών ζητήσαμε την συνδρομή και βοήθεια τους.Υπήρξε και τηλεφωνική επικοινωνία από την υπηρεσία μας με τη Δευτεροβάθμια Εκπαίδευση με Δήμους και διάφορους φορείς και πάλι χωρίς να υπάρξει ενδιαφέρον.

Στη συνέχεια πρότεινε στα μέλη της επιτροπής όπως αποφασίσουν για την ακύρωση της λειτουργίας της κατασκήνωσης στη θέση Παλιομηλιά για τη φετινή χρονιά γιατί δεν προσήλθε το απαιτούμενο προσωπικό για την λειτουργία της.

Η επιτροπή αφού άκουσε τον Δήμαρχο και μετά από συζήτηση.

**ΑΠΟΦΑΣΙΖΕΙ ΟΜΟΦΩΝΑ**

Την ακύρωση λειτουργίας της Δημοτικής Κατασκήνωσης στη θέση Παλιομηλιά Ελικώνα για τη φετινή χρονιά για το γεγονός ότι δεν κατέστη δυνατή η πλήρωση των απαιτούμενων ειδικοτήτων απαραίτητων για την λειτουργία της Δημοτικής Κατασκήνωσης όπως αναφέρονται στις διατάξεις της **ΚΥΑ Δ22/οικ.37641/1450 (ΦΕΚ 2712/τ.Β'/30.8.2016)**  «καθορισμός όρων και προϋποθέσεων λειτουργίας κατασκηνώσεων που οργανώνονται με ίδια μέσα, με πληρωμή ή χωρίς πληρωμή από φυσικά ή νομικά πρόσωπα ή από δημόσιες Υπηρεσίες ή Οργανισμούς ή Οργανώσεις

Λαμβάνοντας το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κα Πούλου ζήτησε ολιγοήμερη αναβολή του θέματος, προκειμένου να διεξαχθεί εκ νέου έρευνα για την ανεύρεση του απαιτούμενου προσωπικού, για τη λειτουργία της Κατασκήνωσης. Κατηγόρησε τη Δημοτική Αρχή για ολιγωρία και έλλειψη ενδιαφέροντος για το συγκεκριμένο θέμα.

Ο εκπρόσωπος της «ΛΑΪΚΗΣ ΣΥΣΠΕΙΡΩΣΗΣ» κ. Αρκουμάνης δήλωσε ότι είναι τραγικό το γεγονός της έλλειψης ενδιαφέροντος και ειδικότερα από νοσηλευτές ΤΕ και ζήτησε να γίνει σχετική παρέμβαση ώστε να λυθεί το θέμα και να λειτουργήσει η κατασκήνωση.

Απαντώντας ο κ. Δήμαρχος τόνισε ότι και πέρυσι αντιμετωπίσαμε το ίδιο πρόβλημα που είχε ως αποτέλεσμα να μη λειτουργήσει η κατασκήνωση. Είναι δεσμευτικό ο νοσηλευτής να είναι του κλάδου ΤΕ . Δυστυχώς δεν υπάρχει ευελιξία στο συγκεκριμένο θέμα, το οποίο θα μπορούσε να λυθεί, αν προβλεπόταν η κάλυψη της θέσης από τον κλάδο ΠΕ ή ΔΕ νοσηλευτών.

Επανερχόμενη η κα Πούλου είπε ότι είναι ήττα όλων μας η μη λειτουργία της κατασκήνωσης και δήλωσε ότι θα καταψηφίσει το θέμα

Ακολούθως η Πρόεδρος κάλεσε τους δημοτικούς συμβούλους να ψηφίσουν σχετικά.

**Υπέρ**  ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Δήμου Ιωάννης ,3)Αποστόλου Ιωάννης,4)Σάκκος Μάριος, 5)Παπαϊωάννου Λουκάς 6) Καράβα Χρυσοβαλάντου, 7)Μερτζάνης Κων/νος, 8) Σαγιάννης Μιχαήλ ,9) Κατής Χαράλαμπος 10) Τόλιας Δημήτριος

**Κατά** ψήφισαν οι δημοτικοί σύμβουλοι κ.κ 1) Πούλου Γιώτα 2)Αρκουμάνης Πέτρος 3) Καλέα Ανδρονίκη

**Λευκό**  ψήφισαν οι δημοτικοί σύμβουλοι κ.κ 1) Καπλάνης Κων/νος 2) Καραμάνης Δημήτριος 3) Πούλος Ευάγγελος.

 Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* το από 27-6-2022 Πρακτικό της Επιτροπής που συστάθηκε με την 53/2023 (ΑΔΑ: ΨΤΤΚΩΛΗ-ΓΙΤ) απόφαση του Δημοτικού Συμβουλίου για την επεξεργασία των αιτήσεων καθώς για τον έλεγχο και την εποπτεία της δημοτικής κατασκήνωσης που διαβιβάσθηκε με το υπ΄αριθμ. 1227/22-6-2023 έγγραφο της Δ/νσης Κοινωνικής Προστασίας , Παιδείας και Δια Βίου Μάθησης
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 Εγκρίνει την διακοπή λειτουργίας της κατασκήνωσης στη θέση Παλιομηλιά στον Ελικώνα διότι δεν κατέστη δυνατή η πλήρωση της απαραίτητης ειδικότητας ΤΕ Νοσοκόμου με άδεια ασκήσεως επαγγέλματος, όπως αναφέρεται στις διατάξεις της **ΚΥΑ Δ22/οικ.37641/1450 (ΦΕΚ 2712/τ.Β'/30.8.2016)**  «καθορισμός όρων και προϋποθέσεων λειτουργίας κατασκηνώσεων που οργανώνονται με ίδια μέσα, με πληρωμή ή χωρίς πληρωμή από φυσικά ή νομικά πρόσωπα ή από δημόσιες Υπηρεσίες ή Οργανισμούς ή Οργανώσεις.

**Κατά** ψήφισαν οι δημοτικοί σύμβουλοι κ.κ 1) Πούλου Γιώτα 2)Αρκουμάνης Πέτρος 3) Καλέα Ανδρονίκη

**Λευκό**  ψήφισαν οι δημοτικοί σύμβουλοι κ.κ 1) Καπλάνης Κων/νος 2) Καραμάνης Δημήτριος 3) Πούλος Ευάγγελος.

**Η απόφαση πήρε τον αριθμό 137**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Δήμου Ιωάννης  |  Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Μερτζάνης Κων/νος  |   |
| 6 |  | Σαγιάννης Μιχαήλ  |  |
| 7 |  | Παπαϊωάννου Λουκάς |  |
| 8 |  | Πούλου Γιώτα |  |
| 9 |  | Καπλάνης Κων/νος  |  |
| 10 |  | Τόλιας Δημήτριος |  |
| 11 |  |  Πούλος Ευάγγελος |  |
| 12 |  | Αρκουμάνης Πέτρος |  |
| 13 |  |  Καλέα Ανδρονίκη |  |
| 14 |  | Καραμάνης Δημήτριος |  |
| 15 |  |  Κατής Χαράλαμπος |  |
|   |  |  |  |